ประเมินปัจจัยเสี่ยงของการเกิดหัวใจวาย ระบุอาการทั่วไปของการเกิดหัวใจวาย เข้าใจว่าหัวใจวายจะได้รับการรักษาทางแพทย์อย่างไร มองหาอาการหัวใจวายแบบที่พบไม่บ่อย
มันมีปัจจัยที่คุณสามารถเปลี่ยนแปลงโดยการเปลี่ยนวิถีชีวิตและมีปัจจัยที่คุณทำอะไรกับมันไม่ได้เลย เวลาที่คุณได้รับรู้ถึงทางเลือกที่จะเพิ่มหรือลดความเสี่ยงของโรคหัวใจและหัวใจวายนั้น คุณสามารถเลือกทางที่ดีกว่าได้ พวกนี้จะเป็นปัจจัยที่ไม่สามารถเปลี่ยนแปลงและควรนำมาพิจารณาเวลาประเมินความเสี่ยงโดยรวมของการเกิดหัวใจวายของคุณ ปัจจัยเสี่ยงที่คุณไม่อาจเปลี่ยนแปลงได้ก็เช่น:  อายุ: ผู้ชายที่อายุเกิน 45 ปีและผู้หญิงที่อายุเกิน 55 ปีมีความเสี่ยงที่จะเกิดหัวใจวายสูงกว่า ประวัติคนในครอบครัว: ถ้าญาติพี่น้องที่ใกล้ชิดมีประวัติหัวใจวายแต่เนิ่น คุณก็มีความเสี่ยงสูงกว่า ประวัติของโรคภูมิคุ้มกันทำลายตนเอง: หากคุณมีประวัติของโรคภูมิคุ้มกันทำลายตนเองอย่างเช่น โรคไขข้ออักเสบหรือโรคพุ่มพวง คุณก็มีความเสี่ยงสูงที่จะหัวใจวาย ภาวะครรภ์เป็นพิษ: เป็นสภาวะตอนตั้งครรภ์ ปัจจัยเสี่ยงเหล่านี้สามารถทำให้ลดน้อยลงได้โดยการเปลี่ยนวิถีชีวิต เช่น โดยการกำจัดพฤติกรรมด้านลบหรือสร้างพฤติกรรมด้านบวก ปัจจัยเสี่ยงเหล่านี้ก็เช่น:   การสูบบุหรี่: การสูบบุหรี่เป็นปัจจัยเสี่ยงให้เกิดภาวะหัวใจหยุดเต้นเฉียบพลันในคนที่มีโรคหลอดเลือดหัวใจอุดตันอยู่แล้ว การสูบบุหรี่ยังเพิ่มความเสี่ยงที่จะเกิดโรคหลอดเลือดอุดตันอีกด้วย ความดันโลหิตสูง การไม่ออกกำลังกาย โรคเบาหวาน ความอ้วน มีคอเลสเตอรอลสูง มีความเครียดและใช้ยาเสพติด ทำตัวให้กระฉับกระเฉงทุกวัน ออกไปเดินช่วงสั้นๆ สัก 15 นาทีหลังมื้อเที่ยงและมื้อเย็น รับประทานอาหารถูกสุขภาพที่มีเกลือ ไขมันทรานส์ และคาร์โบไฮเดรตต่ำ และรับประทานโปรตีนกับไขมันไม่อิ่มตัวให้มาก  เลิกบุหรี่ เป็นเรื่องสำคัญที่ต้องทำตามคำแนะนำของแพทย์ในเรื่องการรักษาและการใช้ยาถ้าคุณเสี่ยงจะเกิดหัวใจวาย หรือถ้าคุณเพิ่งพักฟื้นมาจากการเกิดมัน จากการสำรวจที่จัดทำโดยศูนย์ควบคุมและป้องกันโรคนั้น  ผู้คนจำนวนถึง 92% ที่ตระหนักดีว่าอาการเจ็บหน้าอกเป็นอาการของหัวใจวาย แต่มีเพียง 27% เท่านั้นที่รู้อาการทั้งหมดและรู้ว่าเมื่อไหร่ต้องโทรศัพท์เรียกรถฉุกเฉิน ถึงแม้ว่าอาการเจ็บหน้าอกจะเป็นอาการโดยทั่วไปและรู้กันดี ตอนแรกคุณก็ยังอาจเข้าใจไปเองว่าคุณแค่เจ็บลิ้นปี่หรือเป็นโรคกรดไหลย้อน  อาการเจ็บหน้าอกจากการหัวใจวายนั้นรู้สึกเหมือนมีใครสักคนมาบีบหน้าอกหรือมีช้างมานั่งทับทรวงอก ทานยาลดกรดก็ไม่ช่วยบรรเทาอะไร อย่างไรก็ตาม ในการศึกษาโดยวารสารแห่งสมาคมเวชกรรมอเมริกา ผู้วิจัยพบว่าผู้ชาย 31% และผู้หญิง 42% ไม่เคยประสบกับอาการเจ็บหน้าอกที่มักนำไปเกี่ยวโยงกับโรคหัวใจวายมาก่อน ผู้ป่วยเป็นโรคเบาหวานมักจะเสี่ยงเจออาการที่ว่านี้น้อยกว่า อาการเจ็บจากหัวใจวายสามารถกระจายไปเกินบริเวณทรวงอกไปยังบ่าด้านบน แขน หลัง ต้นคอ ฟันและกราม จริงๆ แล้วคุณอาจไม่เจออาการเจ็บที่หน้าอกเลยก็เป็นได้ อาการปวดฟันเรื้อรังหรือปวดหลังส่วนบนอาจเป็นสัญญาณเริ่มแรกของหัวใจวายก็ได้ หัวใจวายโดยมากจะเริ่มจากอาการตามที่อธิบายไว้ด้านล่างอย่างเบาๆ อย่างไรก็ดี อย่าคิดที่จะ “อดทนเอา” ถ้าอาการมันไม่หายไปภายในห้านาที ให้โทรแจ้งรถฉุกเฉินเพื่อรับการรักษาโดยด่วน เจ้าโรคหลอดเลือดหัวใจตีบที่ว่าหายไปทันทีหลังรับการรักษาหรือเปล่า บางคนที่มีโรคหลอดเลือดหัวใจอาจเกิดการตีบ หรือเจ็บหน้าอกจากการออกแรงหนักเกินไป นี่เกิดขึ้นได้เมื่อกล้ามเนื้อหัวใจไม่ได้รับออกซิเจนมาช่วยทำงานอย่างเพียงพอ คนที่เป็นโรคหลอดเลือดหัวใจตีบอาจมียาที่ช่วยขยายหลอดเลือดในหัวใจและทำให้อาการเจ็บหายไป ถ้าอาการหลอดเลือดหัวใจตีบนี้ไม่ได้หายไปในทันทีที่ได้พักหรือใช้ยา มันอาจเป็นสัญญาณลางๆ ของการเกิดหัวใจวายได้ อาการเจ็บจากหัวใจวายสามารถเกิดในท้องได้ มันอาจรู้สึกคล้ายกรดไหลย้อนแต่ทานยาลดกรดก็ไม่หาย คุณยังอาจรู้สึกคลื่นไส้และอาเจียนโดยปราศจากการเจ็บหน้าอกหรืออาการอื่นๆ ของโรคหวัดใหญ่ลงกระเพาะ อย่าพยายามลองทำอย่างอื่นก่อน อย่าเลื่อนความช่วยเหลือทางการแพทย์ออกไป โอกาสดีที่สุดของคุณในการฟื้นตัวโดยที่กล้ามเนื้อหัวใจเกิดความเสียหายน้อยที่สุดนั้นคือการได้รับการช่วยเหลือทางแพทย์ภายในหนึ่งชั่วโมงนับแต่เกิดอาการ อย่าทานยาแอสไพรินด้วยตัวเอง พยาบาลจากหน่วยฉุกเฉินหรือแพทย์ประจำห้องฉุกเฉินจะเป็นคนพิจารณาเองว่าแอสไพรินเหมาะจะใช้ในกรณีของคุณหรือไม่ หัวใจวายนั้นเป็นอันตรายถึงชีวิตแต่ตอบสนองเป็นอย่างดีต่อการได้รับการรักษาทันท่วงที หากคุณหรือเพื่อนอยู่ในห้องฉุกเฉินด้วยอาการที่ส่อเค้าว่าหัวใจวาย คุณจะถูกตรวจทันที การตรวจคลื่นไฟฟ้าหัวใจ (electrocardiogram) เป็นการตรวจสอบเพื่อวัดกิจกรรมทางไฟฟ้าของหัวใจ มันจะแสดงให้แพทย์ได้ทราบว่ามีกล้ามเนื้อหัวใจมากแค่ไหนที่มีความเสียหายหรือคุณกำลังตกอยู่ในภาวะหัวใจวายหรือไม่ กล้ามเนื้อที่บาดเจ็บจะไม่นำไฟฟ้าในแบบเดียวกับที่กล้ามเนื้อปกติเป็น กิจกรรมทางไฟฟ้าจากหัวใจจะส่งผ่านทางขั้วไฟฟ้าที่วางแนบหน้าอกและถูกพิมพ์ลงบนกระดาษสำหรับการวินิจฉัย เมื่อกล้ามเนื้อหัวใจเกิดบาดเจ็บในระหว่างหัวใจวายนั้น มันจะหลั่งสารเคมีจำพวกหนึ่งออกมาสู่กระแสเลือด โทรโปนิน (Troponin) เป็นหนึ่งในสารเคมีเหล่านั้นที่จะยังค้างอยู่ในเลือดได้นานถึงสองสัปดาห์ ทำให้แพทย์สามารถวัดได้ว่าคุณเพิ่งมีอาการหัวใจวายซึ่งอาจไม่ได้รับการตรวจมาก่อนหรือไม่ แพทย์อาจทำการตรวจสวนหัวใจ (cardiac catheterization) เพื่อหารายละเอียดของสภาวะหัวใจเพิ่มเติม ระหว่างกระบวนการนี้จะมีการใช้สายสวนขนาดเล็กใส่เข้าไปตามหลอดเลือดไปยังหัวใจ มันมักจะถูกใส่เข้าไปทางหลอดเลือดแดงบริเวณขาหนีบ และเป็นกระบวนการที่แทบไม่เสี่ยงต่ออันตราย ในระหว่างการตรวจสวนหัวใจนี้ แพทย์อาจจะ:  เอกซเรย์หัวใจโดยใช้การฉีดสี นี่จะช่วยให้แพทย์ได้เห็นว่ามีหลอดเลือดที่เกิดตีบหรืออุดตันหรือไม่ วัดความดันภายในห้องหัวใจ เก็บตัวอย่างเลือด ซึ่งสามารถนำมาใช้วัดปริมาณออกซิเจนในห้องหัวใจได้ ทำการตัดเนื้อเยื่อไปตรวจ ตรวจสอบสภาวะการทำงานของหัวใจว่ายังสูบฉีดเลือดได้อย่างมีประสิทธิภาพหรือไม่ ภายในไม่กี่สัปดาห์หลังเกิดหัวใจวาย คุณอาจต้องรับการทดสอบความหนักหน่วงเพื่อดูว่าหลอดเลือดในหัวใจตอบสนองต่อการออกกำลังกายดีแค่ไหน คุณจะต้องขึ้นไปบนลู่วิ่งไฟฟ้าพร้อมติดเครื่องตรวจวัดคลื่นไฟฟ้าหัวใจเพื่อวัดกิจกรรมทางไฟฟ้าในหัวใจ นี่จะช่วยให้แพทย์ลงความเห็นการรักษาคุณในระยะยาวได้ ผู้หญิงมักเจอสัญญาณหัวใจวายที่พบเห็นไม่บ่อยได้บ่อยกว่าผู้ชาย อาการเหล่านี้รวมไปถึง:  อ่อนแรงโดยฉับพลัน ปวดร่างกาย รู้สึกเหมือนไม่สบายมีไข้แบบที่บางครั้งจะอธิบายว่าเป็น “หวัด” มีสภาวะการนอนหลับที่ผิดปกติ อาการหายใจติดขัดเป็นอาการหัวใจวายที่สามารถเกิดขึ้นก่อนรู้สึกเจ็บหน้าอก คุณจะรู้สึกราวกับไม่สามารถนำออกซิเจนเข้าสู่ปอดได้เพียงพอ หรือราวกับว่าเพิ่งจะวิ่งสุดกำลังเข้าเส้นชัย อาการหัวใจวายอาจรวมไปถึงการรู้สึกกระสับกระส่ายโดยไม่มีเหตุผล คุณอาจรู้สึกหน้ามืดหรือมีเหงื่อเย็นโดยไม่รู้สึกเจ็บหน้าอกหรือมีอาการอื่นเลยก็ได้ หัวใจกำลังเต้นตูมตามในอกหรือเปล่า ถ้าหัวใจคุณรู้สึกราวกำลังจะระเบิดในอก หรือราวกับมันกำลังวิ่งแข่งหรือคุณรู้สึกใจสั่น หรือรู้สึกราวกับจังหวะการเต้นผิดแปลกออกไป นี่เป็นสัญญาณอาการหัวใจวายแบบที่พบเห็นไม่บ่อย
เข้าใจว่ามีปัจจัยเสี่ยงของหัวใจวายที่มีความแตกต่างกัน. เข้าใจปัจจัยเสี่ยงในการเกิดโรคหัวใจที่คุณไม่อาจเปลี่ยนแปลงอะไรได้. เข้าใจปัจจัยเสี่ยงที่จะพัฒนาเป็นโรคหัวใจซึ่งคุณสามารถเปลี่ยนแปลงได้. ลดความเสี่ยงที่จะเกิดหัวใจวายลง. รับรู้อาการแน่นหรือเจ็บหน้าอก. สังเกตอาการเจ็บไปทั่วลำตัวท่อนบน. อาการเริ่มต้นจะแค่เบาๆ. ประเมินว่าอาการเจ็บนี้เกี่ยวข้องกับโรคหลอดเลือดหัวใจตีบหรือไม่ ถ้าหากใครคนนั้นที่อาจหัวใจวายเคยมีประวัติเช่นว่านี้มาก่อน. มองหาอาการปวดท้อง คลื่นไส้หรืออาเจียน. โทรแจ้งสายด่วนฉุกเฉินถ้าคุณสงสัยว่าจะเกิดหัวใจวาย. คาดได้ถึงการต้องถูกตรวจทันทีในห้องฉุกเฉิน. คาดว่าจะถูกตรวจ ECG. คาดว่าจะถูกตรวจเลือด. เตรียมตัวสำหรับการตรวจสวนหัวใจหรือการฉีดสี. คาดว่าจะมีการทดสอบความหนักหน่วงหลังจากจบการรักษา. มองหาอาการแบบที่พบไม่บ่อยถ้าผู้ป่วยเป็นผู้หญิง. รับรู้ถึงอาการหายใจติดขัดขึ้นมาอย่างคาดไม่ถึง. เฝ้าดูอาการหน้ามืด กระสับกระส่าย และเหงื่อออก. รับรู้ถึงอาการหัวใจเต้นตูมตามอย่างหนัก.
https://www.wikihow.com/Know-if-You%27ve-Had-a-Heart-Attack https://www.wikihow.com/Know-if-You%27ve-Had-a-Heart-Attack https://www.wikihow.com/Know-if-You%27ve-Had-a-Heart-Attack https://www.wikihow.com/Know-if-You%27ve-Had-a-Heart-Attack
Assessing the Risk Factors for a Heart Attack Identifying the Classic Symptoms of a Heart Attack Understanding How a Heart Attack is Medically Treated Looking for Atypical Symptoms of a Heart Attack